Kære Bolius  
  
Vi er 5 ejendomme, der har ret til en privat vej. Den ene af landejendommene på vejen har på deres mark en gammel gravhøj, som turistudviklingsgruppen her i området nu har annonceret, at de i 2016 vil opsætte et landemærke på. Håbet er selvfølgelig, at det kan tiltrække en masse turister.


Hvilke konsekvenser får det for vores private fællesvej? Vi er godt bekendt med, at cyklende, gående og ridende har lov til at befærde den, men kun biler, såfremt de har et ærende.


Kan man uden de vejberettigedes accept lave et sådan tiltag, som vil belaste vores vej en del med biltrafik - og hvordan skal vi i givet fald forholde os til vedligeholdelse af vejen?


Skal vi finde os i adgang til turistattraktion via privat fællesvej?
Kære Ole R

I henhold til naturbeskyttelseslovens bestemmelser kan færdsel ad veje og stier i det åbne land (både til fods og på cykel) kun helt eller delvis forbydes, hvis færdslen er til gene for den erhvervsmæssige udnyttelse af ejendommen. Eller hvis den hvis den i særlig grad generer privatlivets fred. 

Selvom man måske kunne synes, at man bliver pålagt øgede omkostninger til vedligeholdelse af veje mv, er det desværre ikke et argument for, at vores fritidsorganisationer skal indskrænke deres færdsel ad anlagte veje og stier.

